rejauldu/bengali-wikipedia huggingface dataset:
থাম্ব ভ্যাসিলি মিখাইলোভিচ ইভানচুক একজন দাবা গ্র্যান্ডমাস্টার এবং বর্তমান তড়িৎ দাবা চ্যাম্পিয়ন।  ১৯৮৮ সাল থেকেই তিনি দাবার একজন শক্ত প্রতিদ্বন্দী হয়ে ওঠেন এবং ৩ বার ( জুলাই ১৯৯১, জুলাই১৯৯২, অক্টোবর ২০০৭ ) বিশ্ব দাবার র‍্যাংকিং এ ২য় স্থান দখল করেন। প্রথম দশে নিজের অবস্থান পূনরুদ্ধার করার আগে তিনি ২০০৯ এর জুলাইয়ে ৩০ তম স্থান দখল করেছিলেন। এটিই ছিল তার সবচেয়ে বাজে অবস্থান।  তাকে বিশ্ব চ্যাম্পিয়নশিপ না জেতা সবচেয়ে মেধাবী দাবাড়ু বলা হয়।  ইভানচুক উইক-আন-জি, লিনারিস, টাল মেমোরিয়াল, জিব্রাল্টার মাস্টার্স সহ আরও টুর্নামেন্ট জয় করেন। তিনি ২০০৭ সালে বিশ্ব ব্লিটজ দাবা চ্যাম্পিয়ন এর খেতাব অর্জন করেন। ২০১৬ সালে বর্তমান বিশ্বচ্যাম্পিয়ন ম্যাগনাস কার্লসেন কে হারিয়ে তিনি দোহা, কাতারে অনুষ্ঠিত বিশ্ব তড়িৎ দাবা চ্যাম্পিয়নশিপ জয় করেন।  বিষয়শ্রেণী:দাবাড়ু বিষয়শ্রেণী:১৯৬৯-এ জন্ম বিষয়শ্রেণী:জীবিত ব্যক্তি বিষয়শ্রেণী:দাবার গ্র্যান্ডমাস্টার বিষয়শ্রেণী:দাবা অলিম্পিয়াডে অংশগ্রহণকারী খেলোয়াড় বিষয়শ্রেণী:ইউক্রেনীয় দাবাড়ু
থাম্ব|এইভাবে সম্পদ কর অর্থনৈতিক প্রবৃদ্ধিকে প্রভাবিত করতে পারে সম্পদ কর (ইংরেজিতে wealth tax, capital tax বা equity tax) কোনও ব্যক্তি বা প্রতিষ্ঠানের (কোনও সত্তার) অধিকারে থাকা সম্পদের উপরে প্রযুক্ত করকে বোঝায়। এর মধ্যে ব্যক্তিগত সম্পদ, যেমন নগদ অর্থ, ব্যাংকে গচ্ছিত অর্থ, স্থাবর সম্পত্তি, বীমা পরিকল্পনা ও অবসর বৃত্তি পরিকল্পনাতে বিদ্যমান সম্পদ, কর্পোরেশন নয় এমন ব্যবসা কারবারের মালিকানা, আর্থিক লগ্নিপত্র এবং ব্যক্তিগত তহবিল, ইত্যাদি অন্তর্ভুক্ত থাকতে পারে।Edward N. Wolff, "Time for a Wealth Tax?", Boston Review, Feb–Mar 1996 (recommending a net wealth tax for the US of 0.05% for the first $100,000 in assets to 0.3% for assets over $1,000,000  সাধারণত দায়গুলিকে (মূলত বন্ধক ও অন্যান্য ঋণ) একজন ব্যক্তির সম্পদের গণনা থেকে বাদ দেওয়া হয়। সেজন্য অনেক সময় সম্পদ করকে নিট সম্পদ কর নামেও ডাকা হয়। সম্পদ কর পরিকল্পনাগুলিকে বিশ্বের বহু দেশে প্রয়োগ করা হয়েছে এবং এগুলির উদ্দেশ্য ব্যক্তির হাতে সম্পদের পুঞ্জীভবন হ্রাস করা।  তথ্যসূত্র  আরও দেখুন  আয়কর  বিষয়শ্রেণী:সম্পদ বিষয়শ্রেণী:করারোপ ও পুনর্বিতরণ বিষয়শ্রেণী:ব্যক্তিগত কর বিষয়শ্রেণী:বিত্ত
সিদ্ধকাঠী বাংলাদেশের ঝালকাঠি জেলার অন্তর্গত নলছিটি উপজেলার একটি ইউনিয়ন।   আয়তন  সিদ্ধকাঠী ইউনিয়নের আয়তন ৪,৪৪০ একর।   ইতিহাস  থাম্ব|সিদ্ধকাঠি ইউনিয়ন পরিষদ ১৯৭৩ সালে সিদ্ধকাঠী ইউনিয়ন প্রতিষ্ঠিত হয়। প্রতিষ্ঠাকালে প্রথম চেয়ারম্যান নির্বাচিত হয়েছিল জনাব আব্দুল মান্নান খান।   প্রশাসনিক কাঠামো  সিদ্ধকাঠী ইউনিয়ন নলছিটি উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম নলছিটি থানার আওতাধীন। এটি জাতীয় সংসদের ১২৬নং নির্বাচনী এলাকা ঝালকাঠি-২ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী সিদ্ধকাঠী ইউনিয়নের মোট জনসংখ্যা ১৫,৫১৭ জন। এর মধ্যে পুরুষ ৭,৩১০ জন এবং মহিলা ৮,২০৭ জন। মোট পরিবার ৩,৪৫৮টি।   শিক্ষা  ২০১১ সালের আদমশুমারি অনুযায়ী সিদ্ধকাঠী ইউনিয়নের সাক্ষরতার হার ৭১.২%।   আরও দেখুন   নলছিটি উপজেলা  নলছিটি থানা  ঝালকাঠি জেলা   তথ্যসূত্র    বহিঃসংযোগ   বিষয়শ্রেণী:নলছিটি উপজেলার ইউনিয়ন
শ্রীমতি রাসাসুন্দরী (১৮১০-১৮৯৯) ছিলেন ঊনবিংশ শতাব্দীর একজন বাঙ্গালী লেখক। উনি উনার আত্মজীবনীর জন্য বিখ্যাত ছিলেন। আত্মজীবনীতে উনি ঊনবিংশ শতাব্দীর একজন বাঙ্গালী গৃহবধূর চিত্র তুলে ধরেন।   প্রাথমিক জীবন  রাসাসুন্দরী ১৮১০ সালে পাবনা জেলা, বেঙ্গল প্রেসিডেন্সি, ভারত কোম্পানী শাসন এ জন্মগ্রহণ করেন। তিনি বাসায় স্বশিক্ষিত হন, কিন্তু খুব অল্প প্রসারে। ১৮২২ সালে, যখন তার বয়স ১২ বছর, উনি সিতানাথ সরকারকে বিবাহ করেন। তার স্বামী ফরিদপুর জেলার রামদিয়ার একজন জমিদার ছিলেন। তার শ্বাশুড়ী এবং তিনজন বিধবা ননদ তাদের সাথে বসবাস করতেন। তার শ্বাশুড়ী তাকে খুব পছন্দ করতেন।   পেশা  রাসাসুন্দরী ছিলেন একজন খুবই ধার্মিক মহিলা। তার শিক্ষা ছিল সীমিত। উনি প্রথম শিক্ষার সুযোগ পান যখন তার স্বামী তাকে ধর্মীয় গ্রন্থ চৈতন্যভাগবত কিনে দেন। উনি চৈতন্যভাগবত থেকে পড়ার চেষ্টা শুরু করেন এবং তার সীমিত জ্ঞান কাজে লাগিয়ে ২৫ বছর বয়সে পড়তে শিখেন। তার এক পুত্র সন্তানের সাহায্যে তিনি ৫০ বছর বয়সে লিখতে শিখেন। তার বয়স যখন ৫৯ তখন তার স্বামী সীতানাথ সরকার পরলোকগমন করেন। স্বামীর মৃত্যুর পর তিনি হাতে অনেক মুক্ত সময় পান এবং তা কাজে লাগাতে আত্মজীবনী লেখা শুরু করেন। ১৮৮৬ সালে উনার আত্মজীবনী আমার জীবন মুদ্রিত হয়। তার আত্মজীবনী তার উপর এবং তার পরিবারে তার ভূমিকার উপর দৃষ্টিপাত করে। নিজের জীবনী লেখার মাধ্যমে উনি একজন বাঙ্গালী গৃহবধূর জীবন তুলে ধরেন, যেখানে তাকে সারাক্ষণ সাংসারিক কাজে নিয়োজিত থাকতে হয়। তিনি লিখেন যে খাওয়ার সময় উনাকে খেতে হত সবার শেষে যখন সবাই তাদের খাওয়া শেষ করে উঠে পড়েছে, এবং কাজের লোক থাকা সত্বেও তাকে বাসার কাজ করতে হ'তো। ১৮৯৮ সালে মুদ্রিত তারঁ আত্মজীবনীর দ্বিতীয় সংস্করণে উনি আরও নতুন তথ্য যোগ করেন। বইটিতে তুলে ধরা হয় তার নিজের জীবন গঠনের চেষ্টা এবং সমাজে একজন বাঙ্গালী নারীর তীব্র চাপের কথা।   মৃত্যু  রাসাসুন্দরী ১৮৯৯ সালে মৃত্যুবরণ করেন।  তথ্যসূত্র  ১।  Sen, Nivedita (2015) Family, School and Nation: The Child and Literary Constructions in 20th-Century Bengal. Routledge. ISBN 9781317410614. Retrieved 13 November 2017.  ৩। Tripathi, Salil (2016). The Colonel Who Would Not Repent: The Bangladesh War and Its Unquiet Legacy. Yale University Press. ISBN 9780300221022. Retrieved 13 November 2017.   বহিঃসংযোগ    বিষয়শ্রেণী:১৮১০-এ জন্ম বিষয়শ্রেণী:১৮৯৯-এ মৃত্যু বিষয়শ্রেণী:বাংলাদেশী লেখিকা‎ বিষয়শ্রেণী:বাংলাদেশী নারীবাদী বিষয়শ্রেণী:বাঙালি লেখক বিষয়শ্রেণী:পাবনা জেলার ব্যক্তি
রাণী এলিজাবেথ (বা মূল ইংরেজিতে "কুইন এলিজাবেথ") বলতে বোঝাতে পারে:  রাজ্যশাসিকা রাণী (রাজ্ঞী)  প্রথম এলিজাবেথ (১৫৩৩–১৬০৩), ইংল্যান্ড ও আয়ারল্যান্ডের রাণী যিনি ১৫৫৮ খ্রিস্টাব্দ থেকে শুরু করে ১৬০৩ খ্রিস্টাব্দে মৃত্যু পর্যন্ত মোট ৪৪ বছর শাসন করেন; টিউডর রাজবংশের সর্বশেষ অধিরাজ।  দ্বিতীয় এলিজাবেথ (১৯২৬–২০২২), ১৯৫২ খ্রিস্টাব্দ থেকে ২০২২ অবধি যুক্তরাজ্য ও আরও ১৫টি কমনওয়েলথ (প্রাক্তন ব্রিটিশ উপনিবেশসমূহের সাধারণ মঙ্গলমূলক মৈত্রীজোট) রাজ্যের রাণী।
ইলহাম আহমেদ হলেন একজন মালদ্বীপের রাজনীতিবিদ, যিনি পিপলস মজলিসে ধানগেঠি নির্বাচনী এলাকার বর্তমান এমপি, পিপলস মজলিসে গেমানাফুশি নির্বাচনী এলাকার প্রাক্তন এমপি এবং মালদ্বীপের ফুটবল অ্যাসোসিয়েশনের প্রাক্তন সভাপতি।  ইলহাম জুমহুরি পার্টির অন্যতম ভাইস প্রেসিডেন্ট ছিলেন এবং পূর্বে পার্টির প্রথম কংগ্রেস দ্বারা নির্বাচিত মালদ্বীপের প্রগ্রেসিভ পার্টির দুই ভাইস প্রেসিডেন্টের একজন ছিলেন।  হুভাধু অ্যাটলের গেমানাফুশির বাসিন্দা, ইলহামের পরিবারের শিকড় ফুভাহমুলাহ এবং আদ্দু অ্যাটল -এও খুঁজে পাওয়া যায়। মালদ্বীপ সরকারের বর্ধিত নিপীড়নের কারণে, ইলহাম ৯ জুলাই ২০১৭-এ পিপিএম থেকে ইস্তফা দেন স্বাধীন সদস্য হয়ে।    তথ্যসূত্র   বিষয়শ্রেণী:মালদ্বীপীয় রাজনীতিবিদ
সুনীল কুমার মণ্ডল হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি একজন লোকসভা সদস্য।  জীবনী ষোড়শ লোকসভা নির্বাচন ও সপ্তদশ লোকসভা নির্বাচনে তিনি বর্ধমান পূর্ব লোকসভা কেন্দ্রের লোকসভা সদস্য হিসেবে নির্বাচিত হন। এছাড়া, ২০১১ সাল থেকে ২০১৪ সাল পর্যন্ত তিনি পশ্চিমবঙ্গ বিধানসভায় গলসী বিধানসভা কেন্দ্রের বিধায়ক হিসেবে দায়িত্ব পালন করেছেন।  তথ্যসূত্র  বিষয়শ্রেণী:ষোড়শ লোকসভার সদস্য বিষয়শ্রেণী:সপ্তদশ লোকসভার সদস্য বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:১৯৫৮-এ জন্ম বিষয়শ্রেণী:পূর্ব বর্ধমান জেলার ব্যক্তি বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ
জাতীয় গণতান্ত্রিক জোট () কুয়েতের একটি উদার রাজনৈতিক ব্লক।   ইতিহাস এবং প্রোফাইল   ২০০৮ সালে কুয়েত জাতীয় পরিষদের ৫০ জন নির্বাচিত সদস্যের মধ্যে দুইজন এনডিএ-র অন্তর্গত: মোহাম্মদ আল-আব্দুলজাদার এবং মোহাম্মদ আল-সাগর।Hussain Al-Qatari. (17 May 2008). Elections 2008 guide . Kuwait Times. সাংসদ আলী আল-রশিদ মূলত এনডিএ-র সাথে যুক্ত ছিলেন, কিন্তু ২৩ নভেম্বর ২০০৮-এ দল ত্যাগ করেন।The resignation of Ali al-Rashed of the National Alliance 4th Ring. ২০০৯ সালে ৫০ আসনের বিধানসভায় দলের প্রায় ছয়জন এমপি ছিলেন।  এনডিএ সম্প্রদায় বা সামাজিক শ্রেণীভিত্তিক দলবদ্ধতার পরিবর্তে নারীর ক্ষমতায়ন এবং জাতীয়তাবাদকে উৎসাহিত করে। ২০১০ সালের হিসাবে, এটি বেশিরভাগই তরুণ কুয়েতিদের দ্বারা সমর্থিত ছিল।  এনডিএ টিভি চ্যানেল নাবিহা তাহালফও চালু করেছে এবং দৈনিক পত্রিকা আল-জারিদা প্রকাশ করেছে।   তথ্যসূত্র   বিষয়শ্রেণী:১৯৯২-এ কুয়েতে প্রতিষ্ঠিত বিষয়শ্রেণী:১৯৯২-এ প্রতিষ্ঠিত রাজনৈতিক দল বিষয়শ্রেণী:কুয়েতি জাতীয়তাবাদ বিষয়শ্রেণী:জাতীয় উদারপন্থী দল বিষয়শ্রেণী:কুয়েতের রাজনৈতিক দল
ইরিঙ্গাপুরম () ভারতের কেরালা রাজ্যের ত্রিশূর জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে ইরিনগাপ্রোম শহরের জনসংখ্যা হল ৮৫৩৫ জন। এর মধ্যে পুরুষ ৪৭% এবং নারী ৫৩%।  এখানে সাক্ষরতার হার ৮৪%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৮৩%। সারা ভারতের সাক্ষরতার হার ৫৯.৫%, তার চাইতে ইরিনগাপ্রোম এর সাক্ষরতার হার বেশি। এই শহরের জনসংখ্যার ১২% হল ৬ বছর বা তার কম বয়সী।  এখানে মূলত মালয়ালম এবং ইংরেজি ভাষা ব্যবহার করা হয়।   তথ্যসূত্র   বিষয়শ্রেণী:কেরলের শহর ও নগর বিষয়শ্রেণী:ত্রিশূর জেলার শহর ও নগর
থাম্ব|BEML দ্বারা নির্মিত MEMU Rakes সুরঞ্জন দাশ রোডের সমান্তরালে পার্ক করা হয়েছে থাম্ব| সুরঞ্জন দাশ রোড সংলগ্ন সেন্ট্রাল রেলওয়ের মেমু রেক পার্ক করা হয়েছে সুরঞ্জন দাশ রোড হল  ভারতের বেঙ্গালুরুতে কিংবদন্তি  ভারতীয় বাঙালি বিমান চালক সুরঞ্জন দাশ নামাঙ্কিত একটি সড়ক। এটি ওল্ড মাদ্রাজ রোড এবং বেঙ্গালুরুর ওল্ড এয়ারপোর্ট রোড সংযুক্ত করেছে।   ইতিহাস  বেঙ্গালুরু শহরে ওল্ড এয়ারপোর্ট রোড এবং ওল্ড মাদ্রাজ রোডকে সংযুক্ত করার জন্য  রাস্তাটি ১৯৪০ খ্রিস্টাব্দে নির্মিত হয়েছিল    ব্যুৎপত্তি  এই সড়কটির  পুরো ৪.১ কিলোমিটার দীর্ঘ অংশটি  গ্রুপ ক্যাপ্টেন সুরঞ্জন দাশের নামে নামাঙ্কিত করা হয়েছে।  তিনি ছিলেন ভারতীয় বিমান বাহিনীর একজন পাইলট, যিনি বিমানবাহিনীর প্রথম পরীক্ষামূলক টেস্ট পাইলটদের (ETP) একজন হয়ে আমৃত্যু কুড়ি বছর ধরে সমস্ত জেট বিমানের মূল্যায়ন করেন। তিনি ১৯৪৩ খ্রিস্টাব্দে 8 নং ফাইটার-বোম্বার স্কোয়াড্রনে যোগ দেন এবং পরবর্তীতে বিমানের প্রযুক্তিগত সমস্যা সমাধানে পারদর্শী হন। তিনি ১৯৪৭-৪৮ খ্রিস্টাব্দে তিনি জম্মু-কাশ্মীরে অপারেশনেও অংশ নিয়েছিলেন। ১৯৪৯ খ্রিস্টাব্দ হতে শহর বেঙ্গালুরু তার জীবনের সঙ্গে ঘনিষ্ট ভাবে জড়িয়ে যায়। তিনি যুক্তরাজ্যের এম্পায়ার টেস্ট পাইলট স্কুল থেকে প্রশিক্ষণ নেওয়ার পর, হিন্দুস্তান অ্যারোনটিক্স (HAL)-এ হিন্দুস্তান ট্রেনার ২ (HT-2) পরীক্ষা করার ক্ষেত্রে গুরুত্বপূর্ণ ভূমিকা পালন করেছিলেন।  সুরঞ্জন দাশ ১৯৭০ খ্রিস্টাব্দের ১০ জানুয়ারি HF-24 Mk.IR প্রোটোটাইপ বিমানে সওয়ার হয়েছিলেন যেটি ইঞ্জিনের রিহিট মোডের ব্যর্থতা এবং টেকঅফের সময় অসাবধানতাবশত ক্যানোপি খোলা সহ বেশ কয়েকটি কারণে বিধ্বস্ত হয় এবং তিনি ঘটনাস্থলেই প্রাণ হারান।    রাস্তা প্রশস্তকরণ  অত্যন্ত ব্যস্ত ওল্ড মাদ্রাজ এবং ওল্ড এয়ারপোর্ট রোড সংযোগকারী সুরঞ্জন দাশ রোড  "প্রশস্তকরণ" এর প্রয়োজনীতা বিগ্রেড  অনুভব করে ২০০৬ খ্রিস্টাব্দের প্রথমদিকে। কিন্তু আসল কাজ শুরু হয় ২০১২ খ্রিস্টাব্দে।  রাস্তা প্রশস্ত  করতে ১৮৩টি গাছ উপড়ে ফেলতে হয়েছিল। কিন্তু স্থানীয় বাসিন্দারা চিরতরে সবুজ হারিয়ে যাবে এই আশঙ্কায় বিরক্তি প্রকাশ করেছিল।  কিন্তু  বেসরকারি-সরকারি উদ্যোগে নিষ্পাদিত  চুক্তি স্বাক্ষরের আট বছর পর এটি চার লেনের উন্নীত করে  সম্পূর্ণভাবে কংক্রিটের রাস্তা নির্মিত হয়। ২০১৪ খ্রিস্টাব্দের আগে পর্যন্ত এটি অসমাপ্ত এবং বিশৃঙ্খল অবস্থায় ছিল।   অবস্থান  সড়কটির  পশ্চিম পার্শ্বে আছে - বিন্নামঙ্গলা মানবার্থে কাভাল বা বি.এম. কাভাল, অ্যারোনটিকাল ডেভেলপমেন্ট এস্ট্যাব্লিশমেন্ট বা এ ডি ই, নিউ তিপ্পাসান্দ্র, জীবনবীমানগর এবং পূর্বদিকে  রয়েছে  সুগ্গাগুন্টেপাল্য, বিইএমএল- (পূর্বের ভারত আর্থ মুভার্স লিমিটেড)   বিমানপুরা, জিএম পালিয়া প্রভৃতি এলাকা।   তথ্যসূত্র   বিষয়শ্রেণী:বেঙ্গালুরুর সড়ক
মিনিখালী নদী বাংলাদেশের উত্তর-কেন্দ্রীয় অঞ্চলের নারায়ণগঞ্জ জেলার একটি নদী। নদীটির দৈর্ঘ্য ৮ কিলোমিটার, গড় প্রস্থ ৪২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মিনিখালী নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৫২।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:নারায়ণগঞ্জ জেলার নদী বিষয়শ্রেণী:সোনারগাঁও উপজেলা
ইসলামী ঐতিহ্য অনুসারে, দারদাইল (আরবি: دردائيل "ঈশ্বরের ভ্রমণকারী" ) হলেন ফেরেশতা যারা দায়িত্ব হলো পৃথিবীতে ভ্রমণ করে এমন সমাবেশ সন্ধান করা যেখানে লোকেরা আল্লাহর নাম স্মরণ করে। দারদাইল নামে একজন ফেরেশতাকেও বহিষ্কারের জন্য আহ্বান করা হয়। Patrick Hughes, Thomas Patrick Hughes Dictionary of Islam Asian Educational Services 1995  page 73   ইয়াজিদবাদেও ফেরেশতার উল্লেখ আছে।   আরও দেখুন    ধর্মতত্ত্বে ফেরেশতাদের তালিকা   তথ্যসূত্র   বিষয়শ্রেণী:ফেরেশতা
ফ্রঁশ-কোঁতে (ফরাসি ভাষায় Franche-Comté; ফ্রাংকো-প্রোভঁসাল ভাষায়: Franche-Comtât) পূর্ব ফ্রান্সের একটি রেজিওঁ বা প্রদেশ। এটি দু, জুরা, ওত-সোন, এবং তেরিতোয়ার দ্য বেলফর নামের দেপার্ত্যমঁগুলি নিয়ে গঠিত। এখানে প্রায় ১২ লক্ষ লোকের বাস।   ঐতিহাসিক শহর ব্যজঁসোঁ ফ্রঁশ-কোঁতে প্রদেশের রাজধানী। এছাড়া বেলফর, মোঁবেলিয়ার, দোল, ভ্যজুল, আর্বোয়া এবং লোঁস-ল্য-সোনিয়ে অন্যতম প্রধান শহর।   তথ্যসূত্র    বহিঃসংযোগ    Conseil régional de Franche-Comté  Official website  Franche-Comté directory search engine  বিষয়শ্রেণী:ফ্রান্সের রেজিওঁ (প্রশাসনিক অঞ্চল) বিষয়শ্রেণী:অসম্পূর্ণ
ফাজিলহাটী ইউনিয়ন (ইংরেজি:Fazilhati Union) বাংলাদেশের টাঙ্গাইল জেলার অন্তর্গত দেলদুয়ার উপজেলার একটি ইউনিয়ন।ফাজিলহাটিইউনিয়ন তালিকা   ভৌগোলিক উপাত্ত  গ্রাম সংখ্যা ১৭ টি।   জনসংখ্যার উপাত্ত  বাংলাদেশের ২০১১ সালের আদমশুমারী অনুযায়ী ফাজিলহাটী ইউনিয়নের মোট জনসংখ্যা ২০৮৯২ জন।  যোগাযোগ ব্যবস্থা    হাটবাজারের তালিকা  ১.পুটিয়াজানী বাজার। ২.এলাচিপুর বাজার। ৩.গাছপাড়া বাজার। ৪.ফুলতারা বাজার। ৫.টুকচানপুর বাজার।   হাসপাতাল  ১.পুটিয়াজানি কমিউনিটি ক্লিনিক। ২. লালহারা কমিনিউটি ক্লিনিক। ৩. ফুলতারা কমিনিউটি ক্লিনিক। ৪.   শিক্ষা  প্রাথমিক বিদ্যালয়:-১. কামার নওগাঁ সরকারি প্রথমিক বিদ্যালয়। ২.কুমারজানী সরকারি প্রাথমিক বিদ্যালয়। ৩.পুটিয়াজানী সরকারি প্রাথমিক বিদ্যালয়। ৪.ফাজিলহাটি সরকারি প্রাথমিক বিদ্যালয়। ৫.ভবানিপুর সরকারি প্রাথমিক বিদ্যালয়। ৬.এলাচিপুর সরকারি প্রাথমিক বিদ্যালয়। ৭.মেরুয়াঘুনা সোনার বাংলা সরকারি প্রাথমিক বিদ্যালয়। ৮.বেতবাড়ি সরকারি প্রাথমিক বিদ্যালয়। ৯.ফুলতারা সরকারি প্রাথমিক বিদ্যালয়। ১০.লালহারা সরকারি প্রাথমিক বিদ্যালয়। ১১.টুকচানপুর সরকারি প্রাথমিক বিদ্যালয়। ১২.মুন্সিনগর সরকারি প্রাথমিক বিদ্যালয়।  উচ্চ বিদ্যালয়:- ১.পুটিয়াজানী হাজী আব্দুল লতিফ সরকার স্কুল এন্ড কলেজ। ২.জান মাহামুদাবাদ উচ্চ বিদ্যালয়। ৩. শাহদারী পাড়া কে.এ.এস আলিম মাদ্রাসা। ৪.মেরুয়াঘুনা সোনার বাংলা উচ্চ বিদ্যালয়। ৫.মুন্সিনগর বালিকা উচ্চ বিদ্যালয়।   দর্শনীয় স্থান    অর্থনীতি    উল্লেখযোগ্য ব্যক্তি  আমি নিজেই ফেমাস ব্যক্তি): Ala...>"<   বিবিধ    আরও দেখুন  ফাজিলহাটি পুরো দেলদুয়ার মধ্যে সব থেকে সেরা আর কিছু জানার দরকার নেই   বহিঃসংযোগ  তথ্যসূত্র  বিষয়শ্রেণী:দেলদুয়ার উপজেলার ইউনিয়ন বিষয়শ্রেণী:ঢাকা বিভাগের জনবহুল স্থান বিষয়শ্রেণী:টাঙ্গাইল জেলার জনবহুল স্থান
থাম্ব|পরিশেষ-রবীন্দ্রনাথ ঠাকুর পরিশেষ হল রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ।বাংলা সাহিত্যের ইতিবৃত্ত, ড. দুলাল চক্রবর্তী, জুুলাই - ২০০৭, বাণী বিতান।   এটি ১৯৩২ সালে প্রকাশিত হয়।   মূল বিষয়বস্তু  রবীন্দ্রনাথের শেষ জীবনের কাব্যগুলিতে লক্ষ্যনীয় অতীত দুঃখের স্মৃতিচারণা, বাহ্যিক বস্তুর প্রতি আসক্তি-নিরাসক্তির দ্বন্দ্ব ইত্যাদি বিষয় "পরিশেষ" কাব্যেও বর্তমান।    তথ্যসূত্র      বহিঃসংযোগ    rabindra-rachanabali.nltr.org  বিষয়শ্রেণী:রবীন্দ্রনাথ_ঠাকুরের_কাব্যগ্রন্থ বিষয়শ্রেণী:১৯৩২-এর_বই
জান নিকোল লোফটি-ইটন (জন্ম ১৫ মার্চ ২০০১) একজন নামিবীয় ক্রিকেটার। ৮ ফেব্রুয়ারি ২০১৮-এ ২০১৭–১৮ সানফয়েল ৩-দিনের কাপ নামিবিয়া হয়ে তার প্রথম-শ্রেণীর অভিষেক হয়। আগে তার নাম ছিল। ২০১৮ অনূর্ধ্ব-১৯ ক্রিকেট বিশ্বকাপ নামিবিয়ার স্কোয়াডে। তিনি ১১ তারিখে ২০১৭–১৮ সিএসএ প্রাদেশিক একদিনের চ্যালেঞ্জ নামিবিয়ার হয়ে লিস্ট এ অভিষেক হয়।  তথ্যসূত্র  বহিঃসংযোগ  বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:নামিবীয় ক্রিকেটার বিষয়শ্রেণী:নামিবিয়ার একদিনের আন্তর্জাতিক ক্রিকেটার বিষয়শ্রেণী:নামিবিয়ার টুয়েন্টি২০ আন্তর্জাতিক ক্রিকেটার
তালতলি জামে মসজিদ (পূর্বনামে পরিচিত মুন্সিবাড়ী জামে মসজিদ) হল বাংলাদেশের চাঁদপুর জেলার তালতলির গ্রামে অবস্থিত ১৯ শতকের একটি জামে মসজিদ।ইসলামিক ফাউন্ডেশন। ধর্ম বিষয়ক মন্ত্রণালয়, গণপ্রজাতন্ত্রী বাংলাদেশ। কুমিল্লা ১৯৪৭-১৯৭১। রুহুল আমিন (১৯৯৬) উত্তরা ঢাকা। পৃষ্ঠা ১৭-১৯।   ইতিহাস  এটি ১৮৯১ সালের বৃহত্তর কুমিল্লার মুন্সিবাড়ি জমিদার আব্দুল হামিদ মুন্সি কর্তৃক প্রতিষ্ঠিত হয়। মসজিদটি মুন্সিবাড়ির পুকুরের উপর তৈরি করা হয়। তৎকালীন সময়ে মসজিদটির নামকরণ করা হয় "মুন্সিবাড়ী জামে মসজিদ"। কিন্তু পরবর্তীতে মসজিদটির নাম পরিবর্তন করে তালতলি জামে মসজিদ রাখা হয়।  স্থাপত্য স্থানীয় রাজমিস্ত্রি দ্বারা নির্মিত, কাঠামোটি ইন্দো-সারেসনিক এবং ইন্দো-ইসলামী শৈলীর মিশ্রণের। স্থাপনাটি চার কোণে চারটি মিনারসহ এতে একটি হলওয়ে রয়েছে। মূল নামাজ পড়ার কক্ষে মিহরাব (মুসাল্লাহ) রয়েছে।  মিহরাবে আঞ্চলিক খতিবদের খুতবা দেওয়ার জন্য একটি মিনবার রয়েছে। বাহিরে ওযু করার জন্য পুকুর রয়েছে। মসজিদের ছাদে ওঠার জন্য সিড়ি রয়েছে। এই ভবনে ইসলামী পন্ডিতদের থাকার জন্য একটি কোয়ার্টারের ব্যবস্থা রয়েছে এবং মাদ্রাসার ছাত্রদের জন্য পড়ার জন্য প্রধান হলটিতে খোদাইকৃত গ্রন্থাগার আছে।  চিত্রশালা  আরও দেখুন  বাংলাদেশের মসজিদের তালিকা  চট্টগ্রাম বিভাগের মসজিদের তালিকা   ষাট গম্বুজ মসজিদ  তথ্যসূত্র  বহিঃসংযোগ  বিষয়শ্রেণী:চাঁদপুর জেলার মসজিদ বিষয়শ্রেণী:১৮৯১-এ প্রতিষ্ঠিত মসজিদ বিষয়শ্রেণী:১৮৯১-এ সম্পন্ন মসজিদ
কার্গো একটি ২০১৯ সালের ভারতীয় হিন্দি ভাষার বিজ্ঞান ভিত্তিক কথাসাহিত্যিক চলচ্চিত্র যা রচনা এবং পরিচালনা করেছেন আরতি কাদব। ছবিটি প্রযোজনা করেছেন কাদব, শ্লোক শর্মা, নবীন শেঠি এবং অনুরাগ কাশ্যপ।মুখ্য চরিত্রে অভিনয় করেছেন বিকান্ত ম্যাসি এবং শ্বেতা ত্রিপাঠী।  গল্পটি পুষ্পক ৬৩৪এ নামে একটি মহাকাশযানে ধারণ করা হয়েছে যেখানে প্রহস্ত নামক একজন নারী মহাকাশচারীর সাহায্যে ডেথ ট্রান্সজিশন এর জন্য কাজ করেন,সেখানে মৃত মানুষদের পুনর্জন্মের জন্য পুনরায় পুনরুদ্ধার এর ব্যবস্থা করা হয়। স্পটলাইট বিভাগের অধীনে ২০১৯ মুম্বাই ফিল্ম ফেস্টিভালে এবং ২০২০ সালের ৯ সেপ্টেম্বর ছবিটি নেটফ্লিক্সে প্রিমিয়ার হয়।   অভিনয়ে   বিকান্ত মাসি প্রহস্থ হিসাবে  শ্বেতা ত্রিপাঠি যুবিশকা শেখর হিসাবে  নন্দু মাধব নিতিগ্যা হিসাবে  কোঙ্কনা সেন শর্মা মন্ডাকিনী (বিশেষ উপস্থিতি) হিসাবে  ঝত্বিক ভৌমিক কার্গো হিসাবে  রোহান শাহ ক্যামো হিসেবে  বিশ্বপতি সরকার রামচন্দ্র নেগি হিসাবে  হানসাল মেহতা মেহতা হিসাবে  আনজুম রাজাবলী রমন হিসাবে   নির্মাণ  কার্গো ধারণাটি ২০১৩ সালে পরিচালক আরতি কাদভের কাছে এসেছিল যখন তিনি কোন ছায়াছবি তৈরির আগে ছয় বছর ধরে একটি প্রি-প্রোডাকশনে কাজ করেছিলেন(শিক্ষানবিশ হিসাবে)।এইসময় কাদভ আরেকটি স্ক্রিপ্ট লিখতে শুরু করেন এবং ২-৩ মাস পর তিনি এই ধারণাটি তৈরি সম্পূর্ণ করেন। এরপর কাদভ ফ্যান্টম ফিল্মস নিয়ে একটি চলচ্চিত্রটি করার পরিকল্পনা করছিলেন, তবে প্রযোজনা প্রতিষ্ঠানটি বিলীন হয়ে যায় এবং পরিকল্পনা টি থমকে যায়।তবে এর প্রতিষ্ঠাতা অনুরাগ কাশ্যপ এবং বিক্রমাদিত্য মোটওয়ানে কার্গোকে সমর্থন দেওয়ার সিদ্ধান্ত নিয়েছিলেন,যার কারণেই চলচ্চিত্রটি পরবর্তীতে তৈরি হয়।  এটি প্রায় ১০ দিন স্টুডিওর বাইরে সহ ৩০ দিন সময় নিয়েছিল চলচ্চিত্রটি ধারণ করতে,এবং এটি নভেম্বর, ২০১৮ তে শেষ হয়েছিল।   প্রতিক্রিয়া  ছবিটি মিশ্র পর্যালোচনা পেয়েছে। পর্যালোচনা সংগ্রহকারী ওয়েবসাইট রোটেন টমাটোস এ ৯ টি পর্যালোচনার ভিত্তিতে ৫৬% পজিটিভ পর্যালোচনা পেয়েছে।   তথ্যসূত্র   বিষয়শ্রেণী:হিন্দি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:নভোচারী সম্পর্কে চলচ্চিত্র বিষয়শ্রেণী:ভারতীয় তিক্ত হাস্যরসাত্মক চলচ্চিত্র
ও প্রিয়া তুমি কোথায় বাংলাদেশী শিল্পী আসিফ আকবরের প্রথম সঙ্গীত অ্যালবাম। এটি সাউন্ডটেকের ব্যানারে ৩০ জানুয়ারি ২০০১ সালে মুক্তি পায়। এই অ্যালবামটি ব্লকবাস্টার হিট হয়। সেই সময় অ্যালবামটির ৬০ লক্ষ কপি বিক্রি হয় এবং বাংলাদেশ ইতিহাসে সর্ব কালের সর্বোচ্চ আয়কারী অডিও অ্যালবাম হয়ে ওঠে। এই অ্যালবামটির দ্বারা আসিফ আকবর দ্রুত জনপ্রিয়তা লাভ করেন।   গানের তালিকা  এই অ্যালবামে মোট ১২টি গান আছে। যার মধ্যে "ও প্রিয়া তুমি কোথায়" গানটি তুমুল জনপ্রিয়তা পায়।   নং গানের শিরোনাম কথা ও সুর ব্যানার দৈর্ঘ্য টীকা ০১ ও প্রিয়া তুমি কোথায় ইথুন বাবু সাউন্ডটেক ৫:১৬ শিরোনাম সঙ্গীত ০২ কখনো ভালোভাসোনি ইথুন বাবু  ৫:১০  ০৩ চোখেরি জলে লেখা ইথুন বাবু  ৫:১০  ০৪ এখনো মাঝে মাঝে ইথুন বাবু  ৪:৫২  ০৫ এত কষ্ট মেনে নেয়া যায় না ইথুন বাবু  ৪:৩৬  ০৬ পাথরে লেখা নাম  ইথুন বাবু  ৪:৫০  ০৭ নিষ্ঠুর তুমি ইথুন বাবু  ৪:১৬ ০৮ ক্ষমা করে দাও আমাকে ইথুন বাবু  ৪:৪৬ ০৯ জ্বালা জ্বালা ইথুন বাবু  ৩:৫৪ ১০ যারে ভালোবাসি আমি ইথুন বাবু  ৪:৪৮ ১১ জীবনের বড় পরাজয় ইথুন বাবু  ৪:৫০ ১২ ভালোভাসি আমি তোমাকে ইথুন বাবু  ৩:৫৪   তথ্যসূত্র   বিষয়শ্রেণী:২০০১-এর অ্যালবাম বিষয়শ্রেণী:বাংলাদেশী সঙ্গীত অ্যালবাম বিষয়শ্রেণী:বাংলাদেশী শিল্পী কর্তৃক পপ অ্যালবাম
গ্রুপমি হল মাইক্রোসফটের মালিকানাধীন একটি মোবাইল গ্রুপ তাৎক্ষণিক বার্তাপ্রদানের অ্যাপ্লিকেশন। এটি বেসরকারি কোম্পানি গ্রুপমি দ্বারা ২০১০ সালের মে মাসে চালু করা হয়েছিল।   আগস্ট ২০১১ সালে, গ্রুপমি প্রতি মাসে ১০০ মিলিয়নেরও বেশি বার্তা প্রদান করেছিল  এবং জুন ২০১২ এর মধ্যে, এই সংখ্যাটি ৫৫০ মিলিয়নে উন্নীত হয়।  ২০১৩ সালে, গ্রুপমি ১২ মিলিয়নেরও বেশি নিবন্ধিত ব্যবহারকারী ছিল।    ইতিহাস    তথ্যসূত্র    বহিঃসংযোগ    groupme.com বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার বিষয়শ্রেণী:তাৎক্ষণিক বার্তা প্রেরক সফটওয়্যার বিষয়শ্রেণী:২০১১-এর একীকরণ বিষয়শ্রেণী:স্কাইপ বিষয়শ্রেণী:মাইক্রোসফট বিভাগ বিষয়শ্রেণী:২০১০-এ প্রতিষ্ঠিত মার্কিন কোম্পানি বিষয়শ্রেণী:২০১১-এর অধিগ্রহণ ও একত্রীকরণ
সীরাতে রাসুল (, ) শাইখুল ইসলাম ড. মুহাম্মদ তাহিরুল কাদরীর লিখিত একটি বিখ্যাত সীরাত গ্রন্থ। বইটি পাঠকদের মাঝে সীরাতে রাসুলে কাদরি নামেও পরিচিত রয়েছে। বইটি দশটি খণ্ডে বিভক্ত হয়ে সীরাত সাহিত্যের অভ্যন্তরীণ আলোচনায় প্রবেশ করেছে। প্রথম খণ্ড ১৫০০ পৃষ্ঠা এবং বাকি খণ্ডগুলো ৫০০-৯০০ পেজের মধ্যেই লেখা আছে, সম্পূর্ণ সীরাতে কমপক্ষে ৭০০০ পৃষ্ঠা রয়েছে। বইটি পাকিস্তানের লাহোরের মিনহাজুল কুরআন ইন্টারন্যাশনাল থেকে উর্দু ভাষায় প্রকাশিত হয়েছে। মিনহাজ বক্সের ওয়েবসাইটে এক রিভিউয়ার বলেছে, বইটি পুনঃসম্পাদিত ও বৈজ্ঞানিকভাবে যাচাই করা সংস্করণ, যার কারণে পাঠকদের কাছে এটি বিশ্বস্ত হিসেবে প্রতীয়মান  হয়েছে।     বিষয়বস্তু  সীরাত সাহিত্যের পূর্বতন লেখকগণ সাধারণত সরাসরি সীরাতের বর্ণনা থেকে শুরু করেছেন, কিন্তু তারা এই প্রশ্নটির ওপর আলোকপাত করেননি যে: "সীরাত কী?" এবং "কীভাবে এটি গঠিত হয়?" তাহিরুল কাদরি মূলত এই বইয়ে সীরাত কি এবং কিভাবে এটি গঠিত হয় এই প্রশ্নের ব্যাখ্যা দিয়েছেন। লেখক এই ধারাবাহিকতার প্রথম গ্রন্থটি "মুকাদ্দিমা" শিরোনামে লিখেছেন, যাতে এই রকম মৌলিক প্রশ্নগুলোর ওপর বিস্তারিত আলোচনার করা যায়। এরপরে তিনি ইবতিদাইয়্যাহ (প্রারম্ভিক আলোচনায়) রাসূলুল্লাহর প্রতি প্রেম ও ভালোবাসার গুরুত্ব কুরআন, হাদিস ও সীরাতের আলোকে সুস্পষ্টভাবে তুলে ধরেছেন।   সাহিত্য বৈশিষ্ট্য  সীরাতে রাসুলের প্রতিটি পংক্তি রচয়িতার সাহিত্যিক সৌন্দর্যের পরিচায়ক। এই গ্রন্থ তার মনোহর রচনাশৈলী, যুক্তিনির্ভর উপস্থাপন এবং গভীর জ্ঞানের প্রতিফলন করেছে। শব্দচয়নে তার জ্ঞানগর্ভ মনোভাবের সাক্ষ্য বহন করে। প্রেমময় হৃদয়াবেগের ছোঁয়া তিনি নিজের হৃদয়ের স্পন্দনে অনুভব করে কলমের মাধ্যমে কাগজে তুলে ধরেছেন। দশটি খণ্ড গ্রন্থাকারে প্রকাশিত হয়ে জ্ঞানীজন, সাধারণ ও বিশেষ পাঠক, এবং প্রেম ও শ্রদ্ধাশীল ব্যক্তিদের জ্ঞানতৃষ্ণা মেটানোর জন্য উপযোগী উপকরণ সরবরাহ করছে।    তিনি এক এমন সমন্বিত ধারণা উপস্থাপন করেছেন যা একই সঙ্গে জ্ঞানের দৃষ্টি ও বুদ্ধিকে সন্তুষ্ট করতে পারে, আবার হৃদয় ও আত্মার ভেতরকেও পরিতৃপ্ত করতে পারে। তিনি যেসব সীরাতকার রাসূলুল্লাহর রূহানিয়াত ও মুজেযার দিককে অস্বীকার করেছেন, তাকে সীরাতকারদের এক দুর্ভাগ্য হিসেবে আখ্যায়িত করে তার সুদৃঢ় ও প্রাঞ্জল জবাব দিয়েছেন। রাসূলুল্লাহর পবিত্র সত্তার প্রতি অন্তরঙ্গ ভালোবাসা, আত্মিক সম্পর্ক এবং রূহানী প্রেমের সম্পর্ক স্থাপন করাকে তিনি ঈমান ও মারেফাতের পরিপূর্ণতা এবং দ্বীনের দাবির যথাযথ আদায়ের জন্য অপরিহার্য বলে উল্লেখ করেছেন।     আরো দেখুন   মিসাকুন নাবিয়ীন  মুহসিনে ইনসানিয়াত  মুহাজিরাতুস সীরাহ  মুহাম্মাদ আরাবী   তথ্যসূত্র    বহিঃসংযোগ   আর্কাইভ.অর্গ ওয়েবসাইটে [সীরাতে রাসুল]  বিষয়শ্রেণী:মুহাম্মাদের সাংস্কৃতিক চিত্রায়ণ বিষয়শ্রেণী:উর্দু ভাষার সাহিত্য বিষয়শ্রেণী:উর্দু ভাষার বই বিষয়শ্রেণী:উর্দু ভাষায় মুহাম্মাদের জীবনীগ্রন্থ
বাংলাদেশ ডাক জাদুঘর ঢাকা জেনারেল ডাকঘর (জিপিও)-তে অবস্থিত একটি জাদুঘর। ১৯৬৬ সালে প্রতিষ্ঠিত এ জাদুঘরে নানা সময়ে ডাক বিভাগের ব্যবহৃত সরঞ্জামাদি স্থান পেয়েছে।  ইতিহাস জাদুঘরটি প্রথম শুরু হয় ১৯৬৬ সালের ৯ অক্টোবর। সে সময় এটি ছিল ঢাকা জিপিও'র কাউন্টারের পাশে একটি সাধারণ প্রদর্শনী। পরে ১৯৮৫ সালে তা জিপিও ভবনের তৃতীয় তলার দুইটি কক্ষে স্থানান্তরিত হয়। কক্ষ দুইটির মোট আয়তন ২,১৬০ বর্গফুট।  বিবরণ  জাদুঘরের মোট ২,১৬০ বর্গফুট আয়তনের কক্ষ দুটির একটিতে ডাক বিভাগের কার্যক্রমে ব্যবহূত বিভিন্ন প্রকার জিনিসপত্র স্থান পেয়েছে। এর মধ্যে উর্দি পরিহিত, বর্শা ও লণ্ঠন হাতে এবং কাঁধে চিঠির ব্যাগসহ একটি পূর্ণ মাপের ডাকপিয়নের অবয়ব এবং রানী ভিক্টোরিয়া আমলের একটি বিশালাকৃতির ডাকবাক্স উল্লেখযোগ্য। এছাড়া বিভিন্ন সময়ে ব্যবহৃত ডাকবাক্স এবং বিদেশের বিভিন্ন দেশে ব্যবহূত আধুনিক ডাকবাক্স, বিভিন্ন সময়ে ব্যবহূত চিঠিপত্রে ডাকমাশুল বসানোর বিভিন্ন ব্র্যান্ডের হস্ত ও বিদ্যুৎচালিত যন্ত্র, খুলনা ও বরিশালের নদী তীরবর্তী অঞ্চলে ব্যবহূত পরিভ্রমণকারী ডাকঘরের ক্ষুদ্রাকৃতি নমুনাও এখানে আছে। পার্সেল করার কাজে ব্যবহূত সাত মণ পর্যন্ত ওজন মাপার তুলাদন্ড, ডাকঘরে বিভিন্ন সময়ে ব্যবহূত সিলমোহর, হাত ও টেবিলঘড়ি, রানার ও পিয়নদের বেল্টে ব্যবহূত ব্যাজ, উর্দি ও পোশাক, বিভিন্ন প্রকার ডাকসামগ্রী বহনের উপযোগী বিভিন্ন মাপের ব্যাগ ও ডাকঘরের বিভিন্ন কর্মকর্তা ও কর্মচারীদের ব্যবহূত অন্যান্য দ্রব্যাদি, যার অধিকাংশই শত বছরের পুরাতন। দ্বিতীয় ঘরের দেয়ালে বিশ্ব ডাক সংস্থার ১৯১টি সদস্য রাষ্ট্র কর্তৃক প্রেরিত সে সকল দেশের বিভিন্ন প্রকার ডাকটিকিট একটি কাঁচঘেরা তাকে রাখা আছে।  তথ্যসূত্র  বহিঃসংযোগ    বিষয়শ্রেণী:ঢাকার জাদুঘর বিষয়শ্রেণী:১৯৬৬-এ প্রতিষ্ঠিত জাদুঘর